รัฐบาลไทย-ข่าวทำเนียบรัฐบาล-กระทรวงมหาดไทย จัดอบรมข้าราชการบรรจุใหม่ ย้ำเป็นข้าราชการที่ดี ต้องรู้งานรู้หน้าที่  และมีจิตสาธารณะ มุ่งมั่นทำงานเพื่อประโยชน์สุขของประชาชนและประเทศชาติ
วันพฤหัสบดีที่ 31 มกราคม 2562
กระทรวงมหาดไทย จัดอบรมข้าราชการบรรจุใหม่ ย้ําเป็นข้าราชการที่ดี ต้องรู้งานรู้หน้าที่  และมีจิตสาธารณะ มุ่งมั่นทํางานเพื่อประโยชน์สุขของประชาชนและประเทศชาติ
กระทรวงมหาดไทย จัดอบรมข้าราชการบรรจุใหม่ ย้ําเป็นข้าราชการที่ดี ต้องรู้งานรู้หน้าที่ และมีจิตสาธารณะ มุ่งมั่นทํางานเพื่อประโยชน์สุขของประชาชนและประเทศชาติ
วันนี้ (30 ม.ค. 62) เวลา 09.00 น.ที่ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทย
นายอังกูร สุ่นกุล ผู้อํานวยการสถาบันดํารงราชานุภาพ ได้รับมอบหมายจากนายพรพจน์ เพ็ญพาส รองปลัดกระทรวงมหาดไทยให้ทําหน้าที่แทนเพื่อเป็นประธานเปิดการศึกษาอบรมหลักสูตร“การเป็นข้าราชการที่ดี”รุ่นที่ 61จัดโดย สถาบันดํารงราชานุภาพ กระทรวงมหาดไทยซึ่งมีวัตถุประสงค์เพื่อต้องการให้ข้าราชการบรรจุใหม่ได้เรียนรู้ระเบียบแบบแผนของทางราชการและเป็นข้าราชการที่ดี โดยมีผู้เข้ารับการอบรม จํานวน 100 คน ประกอบด้วย ข้าราชการของหน่วยงานในสังกัดกระทรวงมหาดไทย และ กระทรวงวิทยาศาสตร์และเทคโนโลยี ใช้ระยะเวลาการอบรม จํานวน 10 วัน ในระหว่างวันที่ 30 มกราคม – 8 กุมภาพันธ์ 2562ณ วิทยาลัยมหาดไทย อําเภอบางละมุง จังหวัดชลบุรี โดยมี นายบุญธรรม ถาวรทัศนกิจ ผู้อํานวยการวิทยาลัยมหาดไทย กล่าวรายงาน
โอกาสนี้ผู้อํานวยการสถาบันดํารงราชานุภาพได้กล่าวแสดงความยินดีกับข้าราชการบรรจุใหม่ พร้อมทั้ง
ได้บรรยายพิเศษในหัวข้อเรื่อง“การเป็นข้าราชการที่ดี”โดยกล่าวว่าอาชีพ“ข้าราชการ”ถือเป็นอาชีพที่มีเกียรติ มีความมั่นคง เป็นที่ยอมรับและได้รับการยกย่องในสังคม ขอทุกคนจงภาคภูมิใจ ซึ่งการเป็นข้าราชการที่ดีนั้น ต้องมีความพร้อม ทั้งองค์ความรู้ และทักษะในหน้าที่การงานและความรับผิดชอบ มีความเข้าใจในบทบาทหน้าที่และความสําคัญของการเป็น“ข้าราชการ”ที่มีหน้าที่ต่อแผ่นดินและเมื่อเข้าสู่ระบบราชการแล้ว ต้องรู้จักเรียนรู้และเข้าใจในระบบงานและวิถีปฏิบัติงานราชการ รู้จักคิดและปฎิบัติงานโดยยึดหลักกฎหมาย กฎ ระเบียบ และยึดถือประโยชน์สุขของพี่น้องประชาชนและประเทศชาติเป็นสิ่งสําคัญรวมทั้งต้องรู้จักนําเทคโนโลยีและนวัตกรรมสมัยใหม่มาปรับประยุกต์ใช้ในงาน เพื่อให้ก้าวทันการเปลี่ยนแปลงของโลกปัจจุบันพร้อมทั้งหมั่นพัฒนาตนเองอย่างต่อเนื่อง
จากนั้นผู้อํานวยการสถาบันดํารงราชานุภาพได้ถ่ายทอดประสบการณ์และข้อคิดในการปฏิบัติงานโดยเน้นย้ําว่าเป็น “ข้าราชการต้องทํางานเก่ง” กล่าวคือ ในการทํางานราชการต้องรู้จักใช้ทั้งศาสตร์และศิลป์ในการลงมือปฏิบัติงาน เพื่อให้เกิดประสิทธิภาพและสัมฤทธิ์ผลตามเป้าหมาย และสิ่งสําคัญที่ทุกคนต้องมี คือ ต้องเข้าใจและรู้จักตนเอง ต้องเข้าใจงาน โดยรู้จักบทบาทหน้าที่และความรับผิดชอบ และต้องเข้าใจผู้อื่น โดยรู้จักปรับตัวให้เข้ากับสถานการณ์ นอกจากนี้ยังได้ฝากข้อคิดหลักการทํางาน 4 ท. เพื่อใช้ในการปฏิบัติราชการคือ 1) ทัศนคติต้องคิดในเชิงบวก และหมั่นศึกษาเรียนรู้ และพึงปฏิบัติตนโดยยึดหลักความพอเพียง วินัย สุจริต จิตสาธารณะ และรับผิดชอบ2) ทุ่มเทเป็นข้าราชการต้องมีความมุ่งมั่นตั้งใจในการทํางาน และใช้ความรู้ความสามารถในการทํางานอย่างเต็มที่3) ทฤษฎีการทํางานราชการต้องยึดระเบียบแบบแผน และปฏิบัติตามกฎหมาย เช่น การเขียนหนังสือราชการ ต้องยึดระเบียบงานสารบรรณ รวมถึงการดําเนินงานตามนโยบายและข้อสั่งการต่างๆ เพื่อให้ผลการปฏิบัติงานบรรลุตามเป้าหมาย4) เทคนิคถือเป็นสิ่งสําคัญ ที่ทุกคนต้องรู้จักเรียนรู้ และหาประสบการณ์ที่ดีในการทํางาน และต้องรู้จักการสร้างเสน่ห์ในการปฏิบัติงานรู้จักให้เกียรติซึ่งกันและกัน มีสัมมาคารวะ ให้ความเคารพตามหลักอาวุโส ทั้งต่อผู้บังคับบัญชา เพื่อนร่วมงาน และผู้ติดต่อประสานงาน รวมถึงมีการแต่งกายที่สุภาพเรียบร้อย ถูกต้องเหมาะสมตามกาละเทศะ และภารกิจที่ได้รับมอบหมาย พร้อมทั้งมีจิตสาธารณะ รู้จักเสียสละ และช่วยเหลือเกื้อกูลกันในการทํางานร่วมกัน
ท้ายนี้ ยังได้กล่าวย้ําว่า การอบรมครั้งนี้ นับเป็นโอกาสดีที่ทุกคนจะได้สานสัมพันธ์และสร้างเครือข่ายในการทํางานร่วมกัน เพื่อช่วยเหลือเกื้อกูลกัน จึงขอให้ผู้เข้ารับการอบรมได้ศึกษาเรียนรู้และหาประสบการณ์ทั้งในด้านทักษะและวิทยาการใหม่ๆ เพื่อนํากลับไปประยุกต์ใช้และพัฒนางานให้มีความเจริญก้าวหน้า และพร้อมเป็นกําลังสําคัญในการขับเคลื่อนงานนโยบายสําคัญต่างๆ ของรัฐบาล และกระทรวงมหาดไทย เพื่อให้สัมฤทธิ์ผลตามเป้าหมายและเกิดผลสําเร็จอย่างเป็นรูปธรรมต่อไป.